Bernd Storck

Bernd Storck (s. 25. tammikuuta 1963) on saksalainen jalkapallovalmentaja ja entinen pelaaja. 

Ura

Storck aloitti pelaajauransa VfL Bochumissa ja debytoi Bundesliigassa kaudella 1981–1982. Hän edusti seuraa kolmen kauden ajan, muttei onnistunut vakiinnuttamaan paikkaansa avauksessa. Kesällä 1983 Storck siirtyi Borussia Dortmundiin, jossa pelasi uransa loppuun vuoteen 1989 saakka. Suurimmaksi meriitiksi jäi Saksan cupin mestaruus 1989.

Pelaajauransa lopettamisen jälkeen Storck suoritti valmentajalisenssin ja aloitti 1993 Jürgen Röberin apulaisvalmentajana VfB Stuttgartissa. Saksalaiskaksikko valmensi yhdessä 14 vuoden ajan Stuttgartin lisäksi Hertha Berliinissä, VfL Wolfsburgissa, FK Partizanissa ja Borussia Dortmundissa.

Päävalmentajadebyyttinsä Storck teki heinäkuussa 2008 kazakstanilaisessa FK Alma-Atassa.«Алма-Ату» возглавил немецкий специалист / Футбол Samalla hänestä tuli myös Kazakstanin alle 21-vuotiaiden jalkapallomaajoukkueen päävalmentaja.

Tammikuussa 2009 Storck nousi Kazakstanin A-maajoukkueen peräsimeen.Storck Nationaltrainer in Kasachstan Pesti päättyi kuitenkin jo lokakuussa 2010, kun Kazakstanin liitto ei kehnojen tulosten vuoksi jatkanut Storckin sopimusta.Fußball: Vertrag von Storck in Kasachstan nicht verlängert

Toukokuussa 2012 Storckista tuli kreikkalaisseura Olympiakosin juniorivalmennuspäällikkö.Storck nach Griechenland Storck jätti kreikkalaisseuran keväällä 2015, kun hän siirtyi Unkarin jalkapalloliiton palvelukseen tekniseksi johtajaksi.Bernd Storck neuer Sportdirektor des ungarischen Fußballverbands

Heinäkuussa 2015 Storck korvasi Pál Dárdain Unkarin jalkapallomaajoukkueen päävalmentajana.Storck löst Dardai als ungarischer Nationaltrainer ab Storckin johdolla Unkari pelasi viimeisissä EM2016-karsintaotteluissa kaksi tasapeliä, otti yhden voiton ja hävisi viimeisessä ottelussa Kreikalle 4–3. Tulokset riittivät kuitenkin lohkon kolmanteen sijaan ja Unkari selvisi jatkokarsintoihin.Romania varmisti suoran paikan EM-kisoihin Jatkokarsinnoissa Unkari voitti Norjan yhteismaalein 3–1 ja eteni 44 vuoden tauon jälkeen EM-lopputurnaukseen.Hungary earn Euro 2016 spot by beating Norway to end finals drought Maaliskuussa 2016 Unkarin jalkapalloliitto teki Storckin kanssa vuoteen 2018 ulottuvan jatkosopimuksen.Vertrag bis 2018: Ungarn hält an Storck fest EM-lopputurnauksessa Unkari aloitti kisansa vahvasti voittamalla avausottelussa Itävallan 2–0. Tasapelit Islantia ja Portugalia vastaan takasivat tasaisessa lohkossa voiton ja paikan pudotuspeliin arvokisoissa ensimmäistä kertaa 44 vuoteen. Tie katkesi kuitenkin jo ensimmäisellä pudotuspelikierroksella 4–0 tappioon Belgialle.EURO 2016 highlights: Hungary 0-4 Belgium

MM2018-karsinnoissa Unkari aloitti urakkansa 0–0 tasapelillä Färsaarille. Nihkeän alun jälkeen tuli tappiot Sveitsille ja Portugalille sekä voitot Latviasta ja Andorrasta. Kesäkuussa Unkari hävisi toisen kohtaamisensa piskuista Andorraa vastaan 1–0 ja ottelun jälkeen Storck tarjoutui eroamaan tehtävästään. Unkarin jalkapalloliitto ei kuitenkaan hyväksynyt saksalaisen eroilmoitusta.Válogatott: Bernd Storck marad a kapitány – hivatalos Unkari jäi heikosti sujuneiden karsintojen jälkeen lohkonsa kolmanneksi, ja eroa Sveitsiin kertyi peräti 14 pistettä. Karsintojen jälkeen Unkarin liitto ja Storck purkivat sopimuksensa.ELDŐLT BERND STORCK JÖVŐJE AZ ELNÖKSÉGI ÜLÉSEN

Syyskuussa 2018 Storck palasi seurajoukkuevalmentajaksi kymmenen vuoden tauon jälkeen, kun hänestä tuli belgialaisen RE Mouscronin päävalmentaja.Ein deutscher Trainer für Excelsior Mouscron Storckin johdolla Mouscron sijoittui kaudella 2018/19 Belgian liigassa kymmenenneksi. Hän jätti tehtävänsä kauden jälkeen.Opnieuw een Duitse coach voor Moeskroen: Bernd Hollerbach is opvolger van Bernd Storck

Lokakuussa 2019 Storckista tuli Cercle Bruggen päävalmentaja.Duitser Bernd Storck is de nieuwe trainer van Cercle Brugge Storckin johdolla sijoittui koronaviruksen vuoksi ennenaikaisesti päättyneellä kaudella sijalle 14 ja säilytti sarjapaikkansa kolmen pisteen turvin. Kauden jälkeen Storck jätti seuran.Cercle Brugge ziet zijn redder vertrekken: Bernd Storck gaat niet in op voorstel

Joulukuussa 2021 Storckista tuli KRC Genkin päävalmentaja.WELCOME BERND STORCK! Storckin johdolla Genk sijoittui Belgian liigan runkosarjassa kahdeksanneksi. Kauden jälkeen hän jätti seuran ja siirtyi KAS Eupenin päävalmentajaksi.Bernd Storck blijft in België en wordt trainer van Eupen Storckin pesti Eupenissa jäi kuitenkin lyhyeksi, kun liigassa sijalle 14 vajonnut seura erotti hänet lokakuun lopulla 2022.Daar is al een nieuw trainersontslag: Eupen gooit Bernd Storck buiten

Marraskuun puolivälissä 2022 Storckista tuli KV Kortrijkin päävalmentaja.KV Kortrijk legt zijn lot in handen van Bernd Storck Hän pelasti seuran putoamiselta, muttei jatkanut seurassa kauden 2022/23 jälkeen.Bernd Storck trekt na zondag de deur achter zich dicht bij Kortrijk

Meriitit

 EM-neljännesvälierät: 2016
 Saksan cup: 1989

 Lähteet 

Luokka:Saksalaiset jalkapalloilijat
Luokka:Saksalaiset jalkapallovalmentajat
Luokka:Vuonna 1963 syntyneet
Luokka:Elävät henkilöt